ระเบียบกระทรวงยุติธรรมระเบียบกระทรวงยุติธรรมว่าด้วยการนำของกลางออกขายทอดตลาดหรือนำไปใช้ประโยชน์ของทางราชการ พ.ศ. ๒๕๔๗ อาศัยอำนาจตามความในมาตรา ๔ และมาตรา๒๘ แห่งพระราชบัญญัติการสอบสวนคดีพิเศษ พ.ศ. ๒๕๔๗รัฐมนตรีว่าการกระทรวงยุติธรรมจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงยุติธรรมว่าด้วยการนำของกลางออกขายทอดตลาดหรือนำไปใช้ประโยชน์ของทางราชการ พ.ศ. ๒๕๔๗ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้ของกลาง หมายความว่า ทรัพย์สินที่ได้ยึดหรืออายัดไว้ตามกฎหมายอธิบดี หมายความว่า อธิบดีกรมสอบสวนคดีพิเศษข้อ๔ ให้อธิบดีรักษาการตามระเบียบนี้และให้มีอำนาจวินิจฉัยชี้ขาดเพื่อปฏิบัติการให้เป็นไปตามระเบียบนี้หมวด ๑บททั่วไป ข้อ๕อธิบดีมีอำนาจสั่งให้นำของกลางออกขายทอดตลาด หรือนำไปใช้ประโยชน์ของทางราชการเมื่อปรากฏว่าของกลางนั้นไม่เหมาะสมที่จะเก็บรักษาหรือเก็บรักษาไว้จะเป็นภาระแก่ทางราชการมากเช่น(๑)ของกลางนั้นมีสภาพเป็นของสด ของเสียได้หรือถ้าหน่วงช้าไว้จะเป็นการเสี่ยงต่อความเสียหายหรือค่าเสียหายจะเกินส่วนแห่งค่าของกลางนั้น(๒)ของกลางนั้นมีลักษณะที่อาจทำให้สกปรก เลอะเทอะ หรือมีกลิ่น หรืออาจรบกวนหรือก่อความรำคาญ(๓)ของกลางนั้นมีน้ำหนักมาก หรือไม่สะดวกต่อการเคลื่อนย้าย หรือมีขนาดใหญ่มากหรือเปลืองเนื้อที่ในการเก็บรักษา(๔)ของกลางนั้นมีสภาพที่อาจก่อให้เกิดอันตรายได้ง่าย เช่น สารเคมีหรือสิ่งที่เป็นเชื้อเพลิง(๕)ของกลางที่ต้องเก็บรักษาไว้ในสถานที่โดยเฉพาะเพื่อรักษาคุณภาพของของกลางหมวด ๒การขายทอดตลาด ข้อ๖ ในการขายทอดตลาดให้อธิบดีแต่งตั้งคณะกรรมการขายทอดตลาดขึ้นคณะหนึ่งมีจำนวนไม่น้อยกว่าสามคนโดยเป็นข้าราชการกรมสอบสวนคดีพิเศษในตำแหน่งระดับ ๖ ขึ้นไปมีหน้าที่ดำเนินการขายทอดตลาดของกลางตามที่อธิบดีมีคำสั่งข้อ๗การดำเนินการขายทอดตลาดให้กระทำโดยเปิดเผยตามหลักเกณฑ์และวิธีการที่อธิบดีกำหนดข้อ๘ เงินที่ได้จากการขายทอดตลาดของกลางให้หักค่าใช้จ่ายในการยึดหรืออายัด และการขายทอดตลาดของกลาง รวมทั้งค่าใช้จ่ายอื่นๆ ที่เกี่ยวข้องได้เท่าที่จ่ายจริงก่อนนำส่งคลังเป็นรายได้แผ่นดินหมวด ๓การนำของกลางไปใช้ประโยชน์ ข้อ๙ การนำของกลางไปใช้ประโยชน์ให้กระทำได้เฉพาะส่วนราชการเท่านั้นข้อ๑๐ การขอนำของกลางไปใช้ประโยชน์ให้ส่วนราชการในสังกัดกรมสอบสวนคดีพิเศษหรือส่วนราชการอื่นมีหนังสือแสดงความจำนงต่ออธิบดีโดยมีรายละเอียดดังต่อไปนี้(๑)หน้าที่และความรับผิดชอบของส่วนราชการนั้น(๒)ประเภทของของกลางที่จะขอนำไปใช้ประโยชน์(๓)เหตุผลและความจำเป็นที่จะขอนำของกลางไปใช้ประโยชน์(๔)ลักษณะและระยะเวลาของการใช้ประโยชน์(๕)การดูแลรักษาและความรับผิดชอบในกรณีที่เกิดความชำรุดบกพร่องเสียหายหรือสูญหายข้อ๑๑ ภายใต้บังคับข้อ ๕กรณีที่อธิบดีเห็นว่าของกลางใดจะเป็นประโยชน์ต่อการปฏิบัติราชการของส่วนราชการในสังกัดกรมสอบสวนคดีพิเศษหรือส่วนราชการอื่น อธิบดีอาจสั่งอนุญาตให้ส่วนราชการนั้นนำของกลางไปใช้ประโยชน์ได้คำสั่งอนุญาตตามวรรคหนึ่งอธิบดีอาจสั่งเพิกถอนเมื่อใดก็ได้ข้อ๑๒การพิจารณาอนุญาตให้ส่วนราชการตามข้อ ๑๑นำของกลางใดไปใช้ประโยชน์ให้อธิบดีพิจารณาหลักเกณฑ์เหล่านี้ประกอบ คือ(๑)เหตุผลและความจำเป็นที่ขอนำของกลางไปใช้ประโยชน์(๒)ภาระต่าง ๆ ที่จะตกแก่ทางราชการหากไม่นำของกลางนั้นไปใช้ประโยชน์(๓)ความเสียหายหรือความเสี่ยงที่อาจเกิดจากการนำของกลางนั้นไปใช้ประโยชน์(๔)พฤติการณ์ในการดำเนินคดีเกี่ยวกับของกลางนั้น(๕)พฤติกรรมอื่น ๆ ตามที่เห็นสมควรข้อ๑๓ เมื่อส่วนราชการใดได้รับอนุญาตให้นำของกลางใดไปใช้ประโยชน์ให้อธิบดีจัดให้มีเอกสารการส่งมอบและรับมอบของกลางนั้นไว้เป็นหลักฐานและมีหนังสือแจ้งให้สำนักงานตรวจเงินแผ่นดินทราบข้อ๑๔ส่วนราชการที่นำของกลางไปใช้ประโยชน์มีหน้าที่ระมัดระวังและบำรุงรักษาของกลางนั้น ถ้ามีความเสียหายหรือสูญหายให้รีบดำเนินการตามระเบียบของทางราชการและแจ้งให้อธิบดีทราบทันทีข้อ๑๕เมื่อหมดความจำเป็นที่จะใช้ประโยชน์จากของกลางนั้นหรือเมื่อครบกำหนดเวลาที่ได้รับอนุญาต หรือเมื่ออธิบดีสั่งเพิกถอนการอนุญาตตามข้อ๑๑ วรรคสอง หรือเมื่อได้รับแจ้งว่าพนักงานสอบสวนคดีพิเศษไม่มีอำนาจยึดหรืออายัดของกลางนั้นไว้ต่อไปให้ส่วนราชการที่นำของกลางไปใช้ประโยชน์จัดส่งของกลางนั้นคืนพร้อมหลักฐานการส่งคืนเป็นหนังสือภายในเวลาที่กำหนดและมีหนังสือแจ้งให้สำนักงานตรวจเงินแผ่นดินทราบของกลางที่ส่งคืนตามวรรคหนึ่งต้องคงสภาพเดิมที่เป็นอยู่ขณะที่ได้รับมอบไปใช้ประโยชน์ หากมีการเสื่อมสภาพไปต้องเป็นการเสื่อมโดยสภาพแห่งของกลางนั้นเองหรือเสื่อมสภาพเนื่องจากการใช้งานตามปกติข้อ๑๖ ก่อนครบกำหนดเวลาที่ได้รับอนุญาตให้นำของกลางไปใช้ประโยชน์ถ้าส่วนราชการที่นำของกลางไปใช้ประโยชน์เห็นว่ามีความจำเป็นที่จะต้องนำของกลางนั้นไปใช้ประโยชน์ต่อไปอีกให้หัวหน้าส่วนราชการนั้นมีหนังสือถึงอธิบดีก่อนครบกำหนดเวลาดังกล่าวไม่น้อยกว่าสิบห้าวันแจ้งถึงเหตุผลและความจำเป็นที่ยังต้องนำของกลางนั้นไปใช้ประโยชน์ต่อไปให้อธิบดีพิจารณาถึงเหตุผลและความจำเป็นตามวรรคหนึ่งในการสั่งอนุญาตหรือไม่อนุญาตต่อไปในกรณีที่อธิบดีไม่อนุญาตให้ส่วนราชการจัดส่งของกลางนั้นคืนพร้อมหลักฐานการส่งคืนเป็นหนังสือภายในเวลาที่กำหนดและให้นำความในข้อ ๑๕ วรรคสอง มาใช้บังคับประกาศ ณ วันที่ ๗มิถุนายน พ.ศ. ๒๕๔๗พงศ์เทพ เทพกาญจนารัฐมนตรีว่าการกระทรวงยุติธรรมพรรณิศา/ผู้จัดทำ๒๘ ตุลาคม ๒๕๕๓[๑] ราชกิจจานุเบกษา เล่ม ๑๒๑/ตอนพิเศษ๘๐ ง/หน้า ๑๙/๒๑ กรกฎาคม ๒๕๔๗